**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pradinis-ugdymas/21?st=1) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 3 KLASEI**

UGDOMI ETIKOS PASIEKIMAI:

**1. Saviugda ir savisauga. Aš–Asmuo (A)**

A1.3. Įvardija ir apibrėžia savo savitumą, skirtumus ir panašumus su kitais ir priima kitų savitumą.

A2.3. Mokytojo padedamas apibūdina gyvenimo džiaugsmo sąvoką ir savarankiškai pateikia konkrečių pavyzdžių, kas jam (jai) kelia gyvenimo džiaugsmą. Taiko savistabos įgūdį.

A3.3. Saugo savo emocinę pusiausvyrą (nepasiduoda impulsyviai reakcijai ir elgsenai), laikosi sveikos fizinės gyvensenos pagrindų. Geba argumentuoti, kodėl žalingi įpročiai yra kenksmingi, ir sugeba jiems atsispirti (pvz., saldumynai ir gazuoti gėrimai).

A4.3. Mokydamasis saugiai naudojasi virtualios erdvės galimybėmis (suranda reikiamą vaizdą, mokomąjį tekstą), savarankiškai suplanuoja užduočių atlikimo laiką virtualioje erdvėje.

**2. Dialoginis bendravimas. Aš–Tu (B)**

B1.3. Pateikia empatijos kasdienybėje pavyzdžių, papasakoja, kuo empatija reikšminga žmogui. Apibūdina manipuliacijų atvejus (draugystės santykiuose), svarsto, kokia tokio santykio žala, palygina su teigiamais, pozityviais santykiais.

B2.3. Dirbdami grupėse diskutuoja apie meilės ryšio šeimose svarbą. Ieško pavyzdžių savo kasdienybėje, kada šeimos nariai padeda vieni kitiems, juos pateikia. Pasiūlo pavyzdžių, kaip išspręsti nedidelę konfliktinę situaciją su suaugusiu šeimos nariu, taip pat su mokytojais.

B3.3. Savarankiškai palaiko mandagų pokalbį su Kitu (kaimynu, kitos klasės mokiniu, kitos klasės mokytoju ir pan.). Su klasės draugais diskutuoja apie visų žmonių savitumą (kitoniškumą). Kelia klausimus apie patyčias, svarsto jų žalą žmogui.

B4.3. Parašo mandagų laišką mokytojui virtualioje erdvėje (pavyzdžiui, atsiųsdamas atliktą užduotį). Pateikia pagarbaus elgesio virtualioje erdvėje pavyzdžių, jais remdamasis savarankiškai ar padedamas suformuluoja pagarbaus elgesio apibrėžimą.

**3. Socialiniai santykiai. Aš–Mes (C)**

C1.3. Kartu su mokytoju bei klasės draugais diskutuoja, kodėl svarbu puoselėti santykius šeimoje ir juos nuolat plėtoti, palaikyti.

C2.3. Paaiškina, kodėl svarbu išklausyti Kitą, pasako kaip jaučiasi, kai yra išklausomas ar neišklausomas kitų.

C3.3. Domisi savo bendruomenės, pavyzdžiui, mokyklos, istorija, pateikia pavyzdžių, kada jautėsi bendruomenės dalimi. Su klasės draugais diskutuoja, ką norėtų sužinoti apie kitas bendruomenes.

C4.3. Kelia klausimus, kodėl kuriami vaidybiniai, animaciniai filmai, apie atjautą Kitam, padedamas analizuoja, kodėl tai svarbu.

**4. Santykis su pasauliu. Aš–Tai (D)**

D1.3. Kelia klausimus ir diskutuoja, kada augalas gali padėti, kada pakenkti žmogui. Svarsto, ar už visus augalus žmogus turi prisiimti atsakomybę.

D2.3. Išvardija žmogaus ir gyvūno panašumus bei skirtumus. Pateikia pavyzdžių, kada gyvūnams reikalinga žmogaus pagalba. Pasiūlo pavyzdžių, kaip atsikratyti gyvūnų baimės.

D3.3. Pristato keletą įpročių, kurių svarbu laikytis kasdien, kad nekenktume gamtai, aplinkai.

D4.3. Įsivaizduoja ir aprašo ar nupiešia, kokį pats kurtų filmą apie gamtą, į kokią gamtos problemą norėtų atkreipti žmonių dėmesį.

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **EIL. NR.** | **MOKYMOSI TURINIO TEMA** | **70 proc.****26 val.** | **30 proc.****9 val.** | **Kompetencijos** | **Pasiekimai** | **Tarpdalykinės temos** |
| 1. | Ko mokysimės šiais metais? Supažindinimas su etikos programa, 3 klasės mokymosi turiniu, pasiekimų vertinimo ir įsivertinimo kriterijais. | 1 |  |  |  |  |
| 2. | 24.1.1. Pažįsta savo unikalumą. Kas būtų, jeigu būčiau kitoks?  | 2 |  | PažinimoKūrybiškumoKomunikavimo | A1.3. | Asmens savybių ugdymas. |
| 3. | 24.1.2. Pažįsta savo jausmus. Baimė ir drąsa.  | 2 |  | PažinimoSESGKomunikavimo | A2.3. | Asmens savybių ugdymas.Streso įveika.Rūpinimasis savo ir kitų sveikata. |
| 4. | 24.1.3. Rūpestis dėl savęs ir kitų. Saugumas.  | 2 |  | PažinimoSESG | A3.3. | Asmens savybių ugdymas. Rūpinimasis savo ir kitų sveikata. Saugus elgesys. |
| 5. | 24.1.4. Aš ir virtualumas. Ar moku mandagiai bendrauti virtualioje erdvėje?  | 2 |  | PažinimoSESGSkaitmeninė | A4.3. | Asmens savybių ugdymas. Saugus elgesys.Žalingų įpročių prevencija.Medijų raštingumas. |
| 6. | 24.2.1. Kitas kaip draugas. Kaip susidraugauju?  | 2 |  | PažinimoKomunikavimoSESG | B1.3. | Asmens savybių ugdymas. |
| 7. | 24.2.2. Kitas kaip artimas. Kodėl myliu savo šeimos narius?  | 2 |  | SESGKūrybiškumo | B2.3. | Asmens savybių ugdymas.Streso įveika. |
| 8. | 24.2.3. Kitas kaip svetimas. Kokiais neartimais ar nepažįstamais suaugusiais žmonėmis pasitikiu?  | 2 |  | PažinimoSESG | B3.3. | Saugus elgesys. |
| 9. | 24.2.4. Virtualus Kitas. Ar bendraudamas su draugu virtualioje erdvėje neišduodu savų paslapčių?  | 2 |  | SkaitmeninėKomunikavimoKūrybiškumoSESG | B4.3. | Asmens savybių ugdymas. Saugus elgesys.Medijų raštingumas. |
| 10 | 24.3.1. Aš ir šeima. Ar moku gerbti kito žmogaus paslaptį?  | 1 |  | KomunikavimoPažinimoPilietiškumoSESG | C1.3. | Asmens savybių ugdymas. |
| 11. |  24.3.2. Aš ir klasės draugai. Kaip išmokti palyginti savo ir kitų mintis?  | 1 |  | KomunikavimoPažinimoPilietiškumoSESG | C2.3. | Asmens savybių ugdymas. |
| 12. | 24.3.3. Aš ir bendruomenė. Ar jaučiuosi priklausantis bendruomenei?  | 1 |  | KomunikavimoPažinimoPilietiškumoSESG | C3.3. | Asmens savybių ugdymas.Kultūrų įvairovė. |
| 13. | 24.3.4 Aš ir virtuali bendruomenė.  | 1 |  | KultūrinėKūrybinėPažinimoSkaitmeninėSESG | C4.3. | Asmens savybių ugdymas.Kultūrų įvairovė.Medijų raštingumas. |
| 14. | 24.4.1. Aš ir augmenija. Ar augalai mane džiugina?  | 1 |  | KomunikavimoPažinimoPilietiškumoSESG | D1.3. | Aplinkos apsauga.Ekosistemų, biologinės įvairovės apsauga. |
| 15. | 24.4.2. Aš ir gyvūnija. Kokių iššūkių kyla prisiimant atsakomybę už naminį gyvūną?  | 1 |  | PažinimoPilietiškumoSESG | D2.3. | Ekosistemų, biologinės įvairovės apsauga.Asmens savybių ugdymas. |
| 16. | 24.4.3. Aš ir ekologija. Kodėl svarbu tinkamai rūšiuoti šiukšles?  | 1 |  | KomunikavimoPažinimoPilietiškumoSESG | D3.3. | Aplinkos apsauga.Asmens savybių ugdymas. |
| 17. | 24.4.4. Ekologinių problemų raiška virtualybėje. Ar trumpas socialinės reklamos filmas man padėtų suprasti šiukšlių rūšiavimo principus?  | 1 |  | KomunikavimoSkaitmeninėPilietiškumo | D4.3. | Atsakingas vartojimas.Gimtoji kalba. |
| 18. | Ko išmokau per šiuos metus? Refleksija ir įsivertinimas | 1 |  |  |  |  |